Mandag morgen varsler DMI, at der stadig er risiko for forhøjet vandstand i den vestlige del af Limfjorden.

I følge DMI kan der forventes en vandstand mellem 1,3 og 1,8 m over det normale. - Beskyt dig selv og din ejendom. Kraftig vind kombineret med forhøjet vandstand vil medføre store kystoversvømmelser og betydelig skade på bygninger og kystsikring. Offentligheden rådes til at forlade truede kystområder og efterkommer al rådgivning fra myndighederne, lyder det fra DMI. Det er usikkert hvornår vandstanden falder til under 1,3 meter.